Bahasa-bahasa Filipina

Bahasa-bahasa Filipina ialah keluarga bahasa yang diusulkan oleh R. David Paul Zorc (1986) dan Robert Blust (1991; 2005; 2019) yang merangkumi semua bahasa di Filipina dan Sulawesi utara—kecuali bahasa-bahasa Bajau-Sama dan beberapa bahasa di Palawan—dan membentuk subkeluarga di bawah bahasa-bahasa Austronesia. Walaupun negara Filipina berdekatan dengan pusat perkembangan Austronesia dari Formosa, terdapat sedikit kepelbagaian linguistik dalam kalangan kira-kira 150 bahasa-bahasa Filipina, menunjukkan bahawa kepelbagaian terdahulu telah dipadamkan oleh penyebaran bahasa induk milik bahasa-bahasa Filipina kini.

 Pengelasan 

 Sejarah dan kritikan 
Salah satu pengelasan eksplisit pertama kumpulan "Filipina" berdasarkan gabungan genetik adalah pada tahun 1906 oleh Frank Blake, yang meletakkan mereka sebagai subbahagian "cawangan Melayu" dalam Malayo-Polynesian (MP), yang pada masa itu dianggap sebagai sebuah keluarga. Blake bagaimanapun merangkumi setiap bahasa dalam sempadan geografi kepulauan Filipina untuk berada di bawah satu kumpulan. Hujah rasmi yang menyokong kewujudan "bahasa Filipina Proto" diikuti oleh Matthew Charles pada tahun 1974, Teodoro Llamzon pada tahun 1966 dan 1975, dan Llamzon dan Teresita Martin pada tahun 1976. Dua dekad kemudian, Blust (1991) mengemaskini hujah tersebut berdasarkan kemasukan bahasa Yami, bahasa-bahasa Sangir, bahasa-bahasa Minahasa, dan bahasa-bahasa Mongondow-Gorontalo oleh Zorc (1986).

Perpaduan genetik untuk sebuah kumpulan bahasa-bahasa Filipina telah ditolak terutamanya oleh Lawrence Reid. Ini timbul dengan masalah dalam melangbina subkumpulan bahasa-bahasa Filipina dalam MP (Pawley, 1999; Ross, 2005). Dalam pengelasan bahasa-bahasa Filipina terkini, beliau memberikan hujah pelbagai disiplin mengenai kelemahan kaedah dan teori bidang itu sejak penerangan Conant pada awal 1900-an. Hal ini termasuk kajipurba Polinesia-Melayu (Spriggs, 2003; 2007; 2011), dan cerakinan filogenetik Bayes (Gray et al., 2009) yang membuktikan kepelbagaian penyebaran sejarah dan perbezaan bahasa merentasi kepulauan. Beliau mencadangkan bahawa cabang-cabang utama di bawah kumpulan bahasa-bahasa Filipina yang diterima secara meluas ini sebaliknya perlu dinaiktaraf sebagai cabang utama di bawah bahasa-bahasa Polinesia-Melayu. Malcolm Ross (2005) awalnya juga menyatakan bahawa keluarga bahasa-bahasa Batan, yang membentuk bahasa Yami, bahasa Itbayat, dan bahasa Ivatan, sebenarnya harus dianggap sebagai cabang MP utama. Dalam penilaian terhadap pembaharuan kosa kata dalam kalangan bahasa-bahasa Filipina, Alexander Smith (2017) menganggap bukti untuk subkumpulan bahasa-bahasa Filipina sebagai lemah, dan menyimpulkan bahawa "ia mungkin mewakili lebih daripada satu subkumpulan utama atau mungkin satu kaitan bertakrifkan pembaharuan kata"., p. 479

 Pengelasan dalaman 
Kumpulan bahasa-bahasa Filipina diusulkan berasal daripada bahasa Polinesia-Melayu Proto dan induknya daripada Bahasa Austronesia Proto. Terdapat beberapa usulan mengenai rencaman dalam kumpulan tersebut, tetapi kumpulan yang paling diterima luas kini ialah pengelasan sepersetujuan oleh Blust (1991; 2005) dan Reid (2017); namun, kedua-duanya tidak bersetuju akan kewujudan kumpulan bahasa-bahasa Filipina sebagai unit genetik tunggal.

 Zorc (1979) 
Pengelasan awal oleh Zorc (1979) dibentangkan di bawah. Dari kira-kira utara ke selatan, kumpulan bahasa-bahasa Filipina mengikut cerakinan beliau mengenai pelangbinaan sebelumnya dibahagikan kepada dua subkumpulan utama, bahasa-bahasa Filipina Utara dan bahasa-bahasa Filipina Selatan  Ambil maklum bahawa pengelompokan berikut tidak lagi mencerminkan pengelasan atau gaya penamaan yang diterima secara meluas hari ini. Contohnya Lanjutan Selatan kini mencerminkan bahasa-bahasa Luzon Tengah yang telah diwujudkan secara meluas, dan Mangyan Utara dalam bahasa-bahasa Filipina Utara tidak disokong oleh pelangbinaan kemudiannya; kumpulan yang mengandungi bahasa Yami, bahasa Ivatan, dan bahasa Itbayat dipanggil "bahasa-bahasa Batan" dalam Zorc (1977) dan tetap diterima umum.

 Bahasa-bahasa Filipina Utara
 Bahasa-bahasa Pangasinan (termasuk bahasa Ilongot, bahasa Kallahan, bahasa Ibaloi, bahasa Pangasinan)
 Bahasa-bahasa Kordilera Tengah (termasuk bahasa Isinai, bahasa Kalinga, bahasa Bontok, bahasa Balangao, bahasa Ifugao)
 Bahasa-bahasa Ilokan (dalam bahasa Ilokano sahaja)
 Bahasa-bahasa Kordilera Utara atau bahasa-bahasa Banag (termasuk Ibanag, Isneg, Gaddang)
   Bahasa-bahasa Itbayat–Ibatan–Yami 
 Lanjutan Selatan (termasuk bahasa-bahasa Sambal, bahasa Kapampangan)
 Bahasa-bahasa Mangyan Utara
 Bahasa-bahasa Filipina Selatan
 Bahasa-bahasa Meso-Filipina
 Bahasa-bahasa Mangyan Selatan (termasuk bahasa Hanunuo)
 Palawan
 Subanon (kelompok loghat)
 Bahasa-bahasa Filipina Tengah (termasuk bahasa Tagalog, bahasa-bahasa Bikol, bahasa-bahasa Bisaya, bahasa-bahasa Mansaka )
 Bahasa-bahasa Manobo (termasuk bahasa Kagayanen, bahasa Bukidnon Barat, bahasa Kotabato)
 Bahasa-bahasa Danao (termasuk Maranao, Maguindanao)
 Sambungan Celebes (termasuk kumpulan Mongondow)

 Blust (1991; 2005) 
Dari kira-kira utara ke selatan, bahasa-bahasa Filipina dibahagikan kepada 12 subkumpulan (termasuk bahasa yang ternirkelas):

 Bahasa-bahasa Batan (4 bahasa di antara Batanes dan Formosa)
 Bahasa-bahasa Luzon Utara (40 bahasa, termasuk bahasa Ilokano dan bahasa Pangasinan)
 Bahasa-bahasa Luzon Tengah (5 bahasa, termasuk bahasa-bahasa Sambal dan bahasa Kapampangan)
 Bahasa-bahasa Mindoro Utara (3 bahasa)
 Bahasa-bahasa Filipina Tengah Raya
 Bahasa-bahasa Mindoro Selatan (3 bahasa)
 Bahasa-bahasa Filipina Tengah (40 bahasa, termasuk bahasa Tagalog, bahasa-bahasa Bikol dan bahasa-bahasa Bisaya)
 Bahasa-bahasa Palawan (3 bahasa)
 Bahasa-bahasa Subanen (6 bahasa; kadangkala dianggap sebagai satu gugusan loghat)
 Bahasa-bahasa Danao (3 bahasa; bahasa Iranun, bahasa Maguindanao, dan bahasa Maranao )
 Bahasa-bahasa Manobo (15 bahasa)
 Bahasa-bahasa Mongondow-Gorontalo (9 bahasa di Gorontalo dan Sulawesi Utara)
 Bahasa Ati
 Bahasa Alabat-Manide
 Bahasa-bahasa Kalamian (2 bahasa Palawan utara)
 Bahasa-bahasa Mindanao Selatan (5 bahasa)
 Bahasa-bahasa Sangir (4 bahasa di Kepulauan Sangir dan Talaud)
 Bahasa Minahasa (5 bahasa Sulawesi Utara )
 Ternirkelas
 Bahasa Umiray

Awalnya dikelaskan sebagai salah satu bahasa di bawah keluarga bahasa Mindanao Selatan, bahasa Klata kini dianggap sebagai cabang utama bahasa-bahasa Filipina oleh Zorc (2019).

 Kosa kata 
Carta berikut membandingkan beberapa bahasa Filipina terpilih yang dituturkan dari utara ke selatan dengan bahasa Austronesia Proto terlebih dahulu untuk perbandingan.Bahasa Melayusatu (1)dua (2)tiga (3)empat (4)lima (5)orangrumahanjingnyiurharibaharukitaapaapiAustronesia Proto*əsa*isa*duSa*təlu*Səpat*lima*Cau*Rumaq*asu*niuR*qaləjaw*baqəRu*i-kita*n-anu*SapuyBahasa-bahasa BatanBahasa Yamiásadóa (raroa)tílo (tatlo)apat (ápat)limataovahaychitoniyoyarawvayoyatenangoapoyBahasa Ivatanasadadowatatdoapatlimataovahaychitoniyoyarawva-yoyatenangoapoyBahasa-bahasa Luzon UtaraBahasa IlokanomaysaduatallouppatlimataobalayasoniogaldawbarositayoaniaapoyBahasa Ibanagtaddayduatalluappa'limatolaybalaykituniukaggawbagusittamanniafiBahasa GaddangantetaddwatalloappatlimatolaybalayatuayogawbawuikkanetamsanenayafuyBahasa Pangasinansakeydua  duaratalo  taloraapat  apatiralimatooabongasoniyogageobalosikatayoantopoolBahasa-bahasa Luzon TengahBahasa KapampanganmétungadwáatlúápatlimátáubaléásungúngutaldóbáyuítámunánuapîBahasa-bahasa Filipina TengahBahasa TagalogisadalawatatloapatlimataobahayasoniyogarawbagotayoanoapoyBahasa Bikol TengahsarôduwatuloapátlimatawoharongayamniyogaldawbàgokitaanokalayoBahasa Bikol RinkonadaəsaddarwātolōəpatlimatawōbaləyayamnoyogaldəwbāgokitāonōkalayōBahasa Warayusa  sayoduhatuloupatlimatawobalayayam  idolubiadlawbag-okitaanokalayoBahasa Hiligaynonisaduwatatloapatlimatawobalayidolubiadlawbag-okitaanokalayoBahasa Bantoanonusaruhatuyoupatlimatawobayayironidogadlawbag-okitani-okayadoBahasa Romblomanonisaduhatuyoupatlimatawobayayayamniyogadlawbag-okitaanokalayoBahasa Onhanisyadarwatatloap-atlimatawobalayayamniyogadlawbag-okitaanokalayoBahasa Karay-asaradarwatatloapatlimatahobalayayamniyogadlawbag-okita  tatənanokalayoBahasa Aklanonisaea  sambilogdaywatatloap-atlimatawobaeayayamniyogadlawbag-okitaanokaeayoBahasa Sebuanousaduhatuloupatlimatawobalayirolubiadlawbag-okitaunsakalayoBahasa Sulukisa  hambuukduwatuupatlimataubayiru'niyugadlawba-gukitaniyuunukayuBahasa-bahasa DanaoBahasa MaguindanaoisaduatelupatlimatauwalayasuniyuggaybagutanunginapuyBahasa Maranaoisadowat'lophatlimatawwalayasoneyoggawi'ebagotanotonaaapoyBahasa Iranunisaduatelupa'atlimatawwalayasuniyuggawi'ibagutanuantunaapuyBahasa-bahasa Mindanao SelatanBahasa TbolisotulewutlufatlimataugunuohulefokdawlomitekuyteduofihBahasa-bahasa MinahasaBahasa Tombuluesazua  ruateluepatlimatouwaléasupo'po'endowerukai  kitaapaapiBahasa-bahasa SangirBahasa Sangirsembau  esa'daruatateluepa'limataubalékapuna'bango'elowuhukitétawéputungBahasa-bahasa Mongondow-GorontaloBahasa Gorontalotuwewuduluwototoluopatolimotawubele'apulabongodulahubohu'itowolotuluBahasa Mongondowinta'duatoluopatlimaintaubaloiungku'bango'singgaimobagukitaondatulu'

 Lihat juga 

 Bahasa di Filipina
 Senarai bahasa serantau Filipina
 Bahasa-bahasa Negrito Filipina
 Kesusasteraan Filipina
 Komisyon sa Wikang Filipino
 Akademi Seni dan Persuratan Visaya

 Pengawalselia bahasa yang tidak berfungsi

 Academia Bicolana
 Sanghiran san Binisaya

 Nota 

 1.Hubungan yang tidak jelas dengan kumpulan Filipina Utara yang lain
 2.^ Hubungan samar-samar dengan kumpulan Filipina Utara yang lain dan mempunyai kemungkinan hubungan dengan South Extension; setara dengan cawangan Batanic atau Bashiic yang ditubuhkan secara meluas.

 Rujukan 

 Karya terpetik 



 Bacaan lanjut 





 Pautan luar 

 Perbendaharaan kata perbandingan Filipina dan bahasa Austronesia yang lain
 Set serumpun untuk bahasa Austronesia
 R. David Zorc nota lapangan
 Kad fail etyma Filipina oleh R. David Zorc
 Pangkalan Data Perbendaharaan Kata Asas Austronesia

Kategori:Bahasa di Malaysia
Kategori:Bahasa di Indonesia
Kategori:Bahasa di Filipina
Kategori:Bahasa-bahasa Filipina